
PRIMAR
Nr.  SC2018- 025126 / 26.10.2018
EXPUNERE DE MOTIVE PRIVIND OPORTUNITATEA 

PROIECTULUI DE HOTĂRÂRE

privind aprobarea Studiului de Fezabilitate aferent obiectivului de investiţii 

,,Execuţie fântâni forate în municipiul Timişoara”

1.Descrierea situaţiei actuale
În ultimii ani s-au primit numeroase solicitări din partea Consiliilor Consultative de Cartiere cât şi din partea cetăţenilor pentru execuţia de noi fântâni publice forate pe diferite amplasamente de pe raza municipiului Timişoara.
2. Schimbări preconizate şi rezultate aşteptate

Execuţia de fântâni publice forate, respectiv captări de apă din surse subterane, prin puţuri forate  asigură o sursă alternativă de apă potabilă pentru locuitorii municipiului Timişoara având o importanţă deosebită şi din punct de vedere economic şi social. Captările au rolul de a prelua apa dintr-o sursă naturală în vederea satisfacerii necesităţilor de consum a unor folosinţe cu caracter social. 

 Realizarea lucrării va duce la creşterea calităţii vieţii şi îmbunătăţirea considerabilă a nivelului de trai al cetăţenilor din municipiu.

 3. Concluzii        
Urmare a celor prezentate mai sus, având în vedere importanţa investiţiilor propuse pentru municipiul Timişoara, consider oportună promovarea Proiectului de hotărâre  privind aprobarea Studiului de Fezabilitate ,,Execuţie fântâni forate în municipiul Timişoara”, proiect nr. 42/2018  întocmit de către  S.C. EURODRAFT PROIECT DESIGN S.R.L., având  indicatorii tehnico-economici prevăzuţi în Anexă,  din surse proprii de finanţare pentru anul 2018 şi-l supun spre dezbatere şi aprobare Consiliului Local al Municipiului Timişoara.

